
RELO ' KUNLICAS LANDOJN 

F. SPERANTO L A POPOLOJN 


POR HANDIKAPITOJ 



Materialoj por E-filatela ekspozajo 

Pluraj niaj klubaj geamikoj petis pri publikigo de listo da filatela materialo, kiun 
oni povus vicigi en E-filatelan kolekton kaj kiu utilus por ekspozajo. Tiun 
deziron eblas plenumi, sed en tute provisora formo. Tiun ĉi liston ni daurigos en 
sekvontaj niaj informiloj. Kiam eblas, ni aldonas katalognumerojn surbaze de 
Yvert. Necesus, ke iu el ni detale okupiĝu pri ĉi problemo kaj ŝajne estas bona 
ŝanĉo, ke ĝi 1986 aperos bona materialo el plumo de Vladimir Vana k.a. amikoj. 
Nia nuna listo helpu al li en la preparado de tiu materialo kaj al niaj geamikoj, 
intertempe akiri iom da materialo, kiu apartenas nepre al bona ekspozaĵo pri 
internacia lingvo. 

A) Longa estas la vico de sciencistoj tra la jarcentoj, kiuj okupiĝis pri kreo de 
internacia, aŭ komuna, lingvo. Ni citu kelkajn el inter iii, pri kiuj ni konas 
filatelan materialon. Vi ĉiuj povas kompletigi tiun liston. 

Platon, greka filozofo, skribis "La Dioj favorus la homaron, se ili donacus al ĝi 
komunan lingvon (E-pk de GDR K sta) 

Galen, medicina scienculo, konstruis sistemon de signoj por preciza komuniko 
de diversaj ideoj. (E-pk de GDR K sta) 

Francis Bacon, angla filozofo, (1561-1626) Ellaboris skemon de universala 
lingvo (Rumanio 1799, E-pk GDR k sta) 

Descartes, (1596-1650) skribis "arta lingvo estas ebla .. (F 341/342, E-pk 
GDR, sta) 

Newton, angala fizikisto, (1642-1727) ellaboris projektojn por universala lingvo. 
(F 1136, PL 1001 k.a.) 

Comte, (1798-1857) skribis pri neceso de universala lingvo (Francio 1121) 
Leibniz, filozofo, (1646-1716) postulis k ellaboris universalan lingvon (sta k 
E-pk de GDR, pm: . . . .) 

Comenius, filozofo (1592-1670) profetis 1641 en libro ”Via Lucis” universalan 
helpan lingvon (CS 1769) 

Zefaniah, profeto (VII jc a.n.e.) aŭguris redonon de unu komuna lingvo al la 
homaro (Biblio, Zefania, ĉap. 3. v. 9) 

Nostradamus, (Michel Notre-Dame) profetis 1555 en sia verko "Centuries” 
aperon de ova kultura lingvo. (.. ,) 

Campanella. 

Ouintillianus, roma pedagogo (nask. 0035) parolis pri lingvo komuna por ĉiuj. 
(gestoj) (. . .) 

Atheneis, greka retoro, (vivinta ĉ. 200) skribis pri "fingra lingvo” (. . .) 

Voltaire, franca filozofo, (1694-1778) revis pri universala lingvo (F 854, R 82 k.a.) 
Ampere, franca fizikisto (1775-1836) kreis sistemon de universala lingvo (F 310, 
845) 

Proudhon, franca filozofo, okupiĝis pri internacia lingvo (1808-1865) (F 799) 

Do, karaj geamikoj, mi pensas, ke vi ĉiuj povus kompletigi tiun liston kaj mi 
rekomendas al vi studi esperantologiajn verkojn, kie troviĝas abundo da uzebla 
mateialo, Ekz. en tiu "Historio de la mondolingvo” de Drezen. 

Sekvontfoje mi prezentos al vi duan parton kun famaj Esperantistoj kaj amikoj 
de Esperanto, el kiuj mi nun citu al vi: Ramsay, Suttner, Renn, Jonas, Vela 
Piskova, div. papoj, Einstein, Diesel, Oswald, Tagore, Perrosi, Barton, Tuwim, 
Ciolkovski, Tolstoi, Gorki, Kato Haman, Rolland, ktp ktp. 

En nian materialon ni ankaŭ povus envicigi verkistojn, kies verkoj estas tradu- 
kitaj en Esperanton, sed tiu listo fariĝus senfine longa kaj tial mi proponus 
listigi nur la plej konatajn kiel ekz. Haŝek, Madach, Sienkiewicz, Homer, Goethe, 
Shakespeare ka.a. Kompreneble en tiu tri parto ni devus citi ankaŭ ekz. La 
Biblion, La Koranon. 

Mi bone scias, ke kelkaj niaj klubaj geamikoj opinias, ke tiuj materialoj ne 
apartenas al la E-filatelo. Tamen, inter ni ankaŭ estas multaj, kiuj filatele dezirus 
dokumenti la historion kaj !a evoluon de la internacia lingvo Esperanto, kaj tiam 
certe necesas tiu materialo. Kaj tial la tasko de ni informilo devas esti, doni 
utilajn informojn al ĉiuj. Mi estas certa, ke ni kolektantoj povos grave kontribui 
al la ekspozicioj en la centjaro de Esperanto. Ni kreu la bazon por tiu laboro kaj 
la necesajn helpilojn jam nun, ankoraŭ sufiĉe frue. 

Italaj E-tutaĵoj 

Nia amiko Werner Simon en sia lasta letero al la redaktoro inter alie mencias 
tutaĵojn el Italio, pri kiuj ni jam atentigis parte en nia informilo nro 42. Hodiaŭ 
denove resume pri ili: Ekzistas du poŝtkartoj kun privataj surpresoj (kategorio 
C) kun nominaloj de 120 kaj de 130 liroj. Plie ekzistas unu poŝta koverto 
(Biglietto) kun nominalo de 120 liroj. Tiujn tutaĵojn aperigis la loka filatela klubo 
de urbo Montagnana okaze de filatela ekspozicio ”Centenario Esperanto”. Tiu 
ekspozicio okazis 13an kaj 14an de majo 1978. 

46-a Germana Infanvilaĝ-Baionflugo 

Kiam nia amiko Straif en sia letero skribis pri la trovo de la aŭstra E-pk kun 
enpresoj pri la 46-a (aŭstra) balonpoŝtflugo, mi memoris pri letero de nia amiko 
Rikardo Hirsch el FRG, kiu siatempe aldonis fotokopion pri karto pri la 46a 
germana balonpoŝtflugo profite al infanvilaĝo. Unuamomente mi pensis, ke 
ambau identas, ĉar ambaŭ estas la 46-aj. Sed montriĝis, ke ne estas tiel, ĉar la 
germana balonpoŝtflugo okazis 1.1.80. Mi ne scias, ĉu nia presejo bone kapab- 
las prezenti la fotokopion kaj tial mi ĝin priskribas: 

Startloko estis la komunumo St. Silvester kaj surteriĝloko la komunumo Plaf- 
feten (aŭ simile) en Svislando. Afrankita !a karto estas kun la svisa E-pm. Sur tiu 
karto ankaŭ estas enpresita, ke temas pri la 20-a Novjarflugo, krome ni trovas 
sur ĝi la konatan balonpoŝtan stampon kun la teksto: 

Balonpoŝto/Varmaera balono/HB-BEO/Esperanto 

La karto estas numerigita, ĝi havas numeron 3235, do sufiĉe alta eldonkvanto, 
ŝajne. 

Niaj specialistoj do jam povas aranĝi balonpoŝtan rubrikon en la E-filatelo, ĉar 
ankaŭ en Pollando jam okazis balonpoŝtaj flugoj lige kun E-stampoj. (Sta 
Poznan-foiro 1967) Vidu ankaŭ JU 18 de la INEKSCASOFILA en Novi Sad 1967. 
Sed tiu lasta estas verŝajne ege rara. Eĉ siatempe tiu stampo apenau estis 
havebla. Kaj ĉu tiu jugoslava stampo vere apartenas al la E-temaj, pri tio mi 
persone ne estas konvinkita. 

Ekspozicio en Budapest 

Niaj klubaj geamikoj Radnai kaj Fekete sendis informojn kaj materialojn pri 
granda ekspozicio, kiun okazigis la Filatelista Esperanto Klubo de Budapest 
okaze de la 15-jara ekzisto en la biblioteko de la MABEOSZ-sidejo. (MBEOSZ = 
Asocio de hungaraj filatelistoj). Tiu ekspozicio funkciis de la 11a de decembro 
ĝis la 16a de decembro 1981 ĉiutage de la 13a ĝis la 18a horo. Oni montris 
materialojn pri diversaj aspektoj de la Esperanto-movado: 

- El historio de la Esperanto-movado 

- Esperanto en komunikado kaj sur poŝtmarkoj 

- La Esperantostampoj de Hungario, Pollando kaj Hispanio 

- Esperanto-movado por la paco 

- Esperanto-glumarkoj 

- Bildkartoj pri popolaj kostumoj. 

Tereza kaj Vilmos Radnai montris en tiu ekspozicio ekzemple 144 foliojn kun 
diversaj Esperantoglumarkoj kaj nia kluba amiko Fekete la stampojn kaj poŝt- 
markojn. Sinjoro Fekete estas la prezidanto de tiu E-klubo, kiu estas registrita 
en MABEOSZ. 

Pro la altaj kostoj ne eblis mendi poŝtan stampon, sed tamen la organiza 
komitato preparis eldonon de kartoj kun memoriga surpreso kaj de sambildaj 
glumarkoj. (Tiujn vi povas aĉeti ĉe s-ro Radnai Vilmos, Dunaharaszti, pf 40, H 
2331 apud multaj aliaj pasintjare aperintaj en Hungario). 

Ni kore gratulas al niaj klubaj geamikoj Fekete kaj Radnai, kiuj grave kontribuis 
al la preparo de tiu ekspozicio. 


Givoje rakontas pri JU-stampoj 

”La rimarkoj pri la stampo de la UK en Beograd 1973 estas ĝustaj. Apud la 
oficiala poŝta stampo kun diametro de 30 mm ekzistas dua pli granda. Tiu estas 
nepoŝta. La prezidanto de LKK posedis tiun kaj li stampis kelkajn kovertojn per 
ĝi en verda inko. Do, nepre temas pri nepoŝta stampo. 

Kaj nun pri la stampo de Rijeka: Estis mi, kiu vendis dum la kongreso kovertojn 
kun tiu poŝta stampo. Ekzistas presitaj nigraj stampoj sur okazaj kovertoj, kiun 
eldonis la lokal filatela klubo kun permeso de la poŝto. Sed la stampo ankaŭ 
estis en la manoj de LKK por povi mem stampi kovertojn kaj kartojn. Jen 
klarigo: nur tre malofte la poŝto sendas oficiston al kongresejo por stampi. 
Estas normala en nia lando, ke la poŝto disponigas la stampilon al la mendintoj 
kun la ordono, ĝin redoni post kongreso. En Rijeka okazis, ke ne estis stampo- 
kuseno kun nigra inko, sed nur en verda, tial oni stampis en verda, tio ne estas 
"oficiala”, tamen stampilo estis poŝta. Verdaj stampoj estas nur kelkaj.” 


Arnhema dulinia stampo 

”Mi daŭre opinias, ke mia dulinia stampo de la E-domo en Arnhem estas poŝta 
kiel jam plurfoje dirite al vi ĉar pri poŝteco pledas: 

- la literformo de M en DOMO samkiel en NE 4 

- la viola koloro de la inko 

En ”Fenikso” nro 52 niaamiko D. Bartoŝik pritraktas tute alia nprivatan dulinian 
stampon, kiun mi ankaŭ havas (verda) sur letero tiam sendita al la E-domo. Sur 
tiu ĉi estas ”radianta E-stelo” kaj vortoj (ned.) tute ne ekzistantaj sur mia, 
miaopinie poŝta dulinia stampo. Necesus kompari tiun de Bartoŝik kaj la mian. 

- Amouroux - ” 

Kara Dolfa Bartoŝik: Bonvolu ankoraŭfoje okupiĝu pri la afero. Mi ricevis foto- 
kopion de tiu dulinia, fakte tiu M en DOMO plene egalas al la M en la katalogita 
stampo. Certe estas malfacile, bone memori la aferon post 50 jaroj. Sed eble ni 
tamen solvos la aferon, ĉu dediĉi al ĝi katalogan rangon aŭ ne. 


La brazila mistero! 

En numero 54 mi notis en stampo-suplemento pri BRA, ke 15.12.1980 (!) en 
Sorokaba laudire estis uzita stampo APE-Concurso. Ĝi estas notita en listo pri 
brazilaj E-stampoj, kiun kompilis sinjoro Rodrigues, nia kluba membro. Bedaŭ- 
rinde ĝis nun mi ne vidis tiun stampon, nur tiun noton en la listo. Tial momente 
ne eblas, daŭrigi numerojn de brazilaj stampoj. Mi esperas, ke sinjoro Rodrigu- 
es ankoraŭ trovos tempon, sendi priskribon de tiu APE-Concurso-stampo al la 
redaktoro. 

Neĝviro kun pispoto 

Denove nin E-filatelistojn salutis okaze de la jarfino hungara esperantista neĝo- 
viro kun pispoto sur la kapo pere de la plej freŝdata hungara Esperantostampo. 
Oni ĝin uzis okaze de la interesa Vintra Esperantista Ferio 11-a. Nia kluba amiko 
Fekete sendis al la redaktoro salutkarton kun tiu stampo datita 28.12.81. 

La aspekto de la stampo estas la sama kiel la pasintjara VEF-stampo, oni nur 
ŝanĝis unu ciferon: de 10- oni faris 11-a. Dankon ankaŭ al nia kluba amiko 
Radnai, kiu disponigis vicon da fotokopioj pri hungaraj stampoj, inter ili pri 10-a 
VEF. 


Afrankstampoj de Esperanto-Centrum 

Montriĝis, ke la afrankstampo numero 22, priskribita en nia informilo numero 
53 ne estas sola, sed havas gefratojn! Jam en numero 54 nia amiko Mikaelo 
Legris atentigis pri ili. Dank’ al sinjoro Leon de Brujne, vicprezidanto de Monda 
Turismo, mi nun eksciis, ke tiu afrankstampa familio subite duobliĝis pro la 
translokiĝo de la Esperanto Centrum en Antverpeno el la Arsenalstraat en la 
Frankrijklei, kion nature oni notis en la afrankstampo de la afrankmaŝino nu- 
mero F 3640. 

Jen la priskribo: 


AS 22-1 

1980/81 

Antvverpen 

ESPERANTO-CENTRUM 
Arsenaalstraat 5, B 2000 Antwerpen 

AS 22-2 

1981 

Antvverpen 

sama, kun Frankrijklei 140 

AS 23-1 

1980/81 

Antvverpen 

ESPERANTO-PANORAMA 
Tweemaandelijks tidschrift 
Arsenaalstraat 5, B 2000 Antwerpen 

AS 23-2 

1981 

Antvverpen 

sama, kun Frankrijklei 140 

AS 24-1 

1980/81 

Antvverpen 

1’Esperanto en Marche 
Tweemandelijks tijdschrift 
Arsenaalstraat 5, B 2000 Antwerpen 

AS 24-2 

1981 

Antvverpen 

sama, kun Frankrijklei 140 

AS 25-1 

1980/81 

Antvverpen 

JEN/KONCIZE 

Tweemande!ijks tijdschrift 
Arsenaalstraat 5, B 2000 Antwerpen 

AS 25-2 

1981 

Antwerpen 

sama, kun Frankrijklei 140 


Tiuj afrankstampoj konsistas el tri partoj: dekstre valorstampo, meze datstampo 
kaj maldekstre informstampo. La teksto en la flandra (aŭ flama?) lingvo signi- 
fas: dumonata ĵurnalo. JEN/KONCIZE estas la organo de la Flandra Esperan- 
tista Junulara Asocio, ESPERANTO-PANORAMA la organo de la Flandra Espe- 
ranto Ligo. 1’Esperanto en Marche ŝajne la organo de la Association pour 
TEsperanto, ligita al la Belga Esperanto Federacio. 


Heinrlch Heine 
(1797-1856) 
estis la unua 
autoro, el kies 
vorkoj oni 
tradukis en 
Esperanton. 


Tago de la 

Esperanto-Libfo 

1931 


— fO-spcsdek* — 
Bibhoieko Esperaniuta 


ĥibro de Kanloj 
Beinrich Beine 


Espe ra nto*Propaga nda Instituto 
Leipirg 

Tago de la Esperanto-Libro 1981 

Okaze de tiu tago oni en Leipzig reuzis la stampon GDR 9, pri kiu ni skribis en 
nia informilo nro 52 kaj ankaŭ montris tie ĝian bildon. Validas la sama kiel antaŭ 
jaro dirite: la poŝtistoj plene fuŝlaboris kaj la stampo, almenaŭ mia ekz. apenaŭ 
estas legebla. La ĉefpoŝtejo do vere ne kontribuas al bona reputacio de la 
Germana Poŝto en GDR. Krome, mendinto de tia reklama stampo volas ion 
propagandi k pagas sufiĉe da mono al la poŝto por la stampilo, sed se la rezulto 
estas tiel mizeraspekta ni proponas ke la mendinto almenaŭ repostulu sian 
monon. 

GDĥ-E-pk 22 

La plej freŝdata E-pk de GDR, aperigita okaze de la Tago de la Esperanto-Libro 
1981, aspektas multe pli simpatia, ol tiu ĝin akompananta poŝta maŝinstampo. 
La poŝta karto montras la alpreson kun teksto: 

”Heinrich Heine (1797-1856) estis la unua aŭtoro, el kies verkoj oni tradukis en 
Esperanton.” 

Plie oni montras reproduktaĵon de la ”Libro de Kantoj - Heinrich Heine” el la 
10-spesdeka Biblioteko Esperantista, eldonita 1911 de la Esperanto-Propagan- 
da-lnstituto Leipzig. Kun la aserto pri Heine la eldonintoj pravas, tion mi kon- 
trolis helpe de la "Enciklopedio de Esperanto”. La Unua Libro de Esperanto 
estis tiu lernolibro por rusoj, kiu enhavis ”tradukon el Heine”. 

Diversaj 300-Din. de Trieste? 

Unu el niaj klubanoj nun akiris 2 tricentdinarajn E-pm de Triesto. lli estas 
malsamaj kaj en koloro kaj en papero. Eble niaj specialistoj pri jugoslavaj 
poŝtmarkoj ion povas diri pri tio. Kiu havas eblecon, konsulti specia5l-kataio- 
gon? 

Kompreneble ni scij nun akiris 2 tricentdinarajn E-pm de Triesto. Ili estas 
malsamaj kaj en koloro kaj eble unu el ambaŭ dum pli longa tempo kuŝis ekz. 
sur skribotablo? Bonvolu direkti viajn sciojn pri la afero al la redaktoro. 


ELF/arek-ekonomio 


Okazis unuafoje en la vivo de nia klubo, 
kasraporto de Ivar Paulsson: 

91 membroj pagis kotizon/ofte ne plene 
Donacoj 

Enspezoj de stampo-banko 
Preso de la informilo 4x500 skr 
afranko de informilo 4x250 skr 
Kotizo al UEA 

Afrankelspezoj de la prezidanto 
Afrankelspezoj de la redaktoro 


ke ni ne havas deficiton. Jen la 


Enspezoj Elspezoj 

3276 skr 
200 
365 

2000 skr 
1000 
155 
100 
100 


3355 3841 

En la kaso 486 


Sume 3841 skr 3841 skr 







PRI AS 21-Zeist 

Unue mi atentigu pri tio, ke en la strato Zamenhoflaan de la urbo Zeist en 
Nederlando ekzistis almenaŭ du entreprenoj, kiuj uzis afrankmaŝino (numero 
FR 15883/AS 15 kaj PB 3286/AS 21). Ambaŭ stampojn ni jam priskribis en nia 
informilo numero 53. Pri AS 21 la delegito de UEA sinjoro R. slot skribis al la 
redaktoro i.a.: 

,l Kiel mi jam supozis, la instituto transloĝiĝis al alia kvartalo. Temas pri la 
fondaĵo "Nationaal Instituut voor ondervvijs en wetenschappen” (Nacia Instituto 
por Instruado kaj Scienco). Nun la sidejo troviĝas en Boslaan 6. La ”matriku- 
ion M kun indiko "Zamenhoflaan” ili devis redoni al la poŝto kaj ricevis novan 
kun indiko "Boslaan”. Kovertoj aŭ kartoj kun afrankstampo de Zamenhoflaan 
12 ne plu estas troveblaj. Mi mem ne posedas ĝin, ĉar mi ne kolektas filatela- 
jojn.” 

Simon pri AS 21 

En Fenikso 53 vi miras pri aspekto de AS 21 el Zeist, ĝi estas tute en ordo, ĉar ĝi 
estas produkto de la firmao Pitney Bowes, kies afrankstampoj nature aspektas 
alie ol tiuj de la germana firmao Francotyp, kies produktoj estis AS 15 kaj AS 17. 

- Simon - 


AS 26 

Estis denove sinjoro Mikaelo Legris, kiu sendis la unuan informon pri ĝi per la 
sciigo ”Mi posedas afrankstampon de Brasschaat kun la teksto TK-Stafeto” 
(Vidu numeron 54). Intertempe li sendis originalon al la redaktoro. Temas pri 
vere tre bela afrankstampo. Dekstre situas la valorstampo kun la indiko pri 
numero C 2285. En la mezo situas la datostampo kun indiko pri la urbo Brass- 
chaat kiu havas poŝtan kodciferon 2130. Maldekstre ni trovas la por ni interesan 
parton kun la simbolo de TK-STAFETO kaj floro, kies esperantan nomon mi ne 
konas, en germana lingvo ni diras ”leonodento” kaj infanoj nomas ĝin ”blovo- 
floro”. Ankaŭ ni trovas indikon pri la adreso de tiu Esperanta eldonejo de 
Torben Kehlet: Miksebaan 65 A, B 2130 Brasschaat, Belgio. 

Ni estas tre kontentaj, ke nun ni povas vicigi afrankstampon de tiu eldonejo en 
nian katalogon. Jam en nia informilo numero 45 ni montris afrankstampon de 
Torben Kehlet, sed ”ne sufiĉan” por eniri katalogon. Tamen eĉ tiu estas uzebla 
en filatela ekspozaĵo kaj specialistoj inter ni sciu pri ĝi. Eble post kelkaj jaroj ĝi 
eniros katalogon, ĉar la opinioj pri filatelaj leĝoj ŝanĝas kiel jarsezonoj. 

La mistera AS en FRG 

Sur la paĝo 8/54 en nia informilo en la suba parto troviĝas iuj spuroj pri 
afrankstampo. Mi povas certigi al vi, ke mi mem ne scias, pri kio temas. Tamen 
mi supozas, ke nia presejo provis montri iun novan el Paderborn. Certe iu el niaj 
klubanoj ankoraŭ sendos informon al la redaktoro, tiam ankaŭ niaj klubaj 
geamikoj ekscios, pri kio temis! 

Miskpoto Draveil/Cerny/Perpignan malmikspotiĝis 

Dankon al ĉiuj niaj klubaj geamikoj en Francio, kiuj unuanime opiniis, ke 
"Draveil 1981 ne estas reuzo de Cerny 1979”, kiel skribis ekz. nia amiko 
Amouroux, kaj kiu ankaŭ argumentis: ”rimarku ankaŭ la malsimilan literon E en 
la stelo apud la malsama urbonom”. 


Sekve nun la decido estas facila: Ambaŭ havos sian propran numeron kaj la 
listo nun aspektas tiel: 

45 Cerny 1979 

46-1 Perpignan 1981 

46-2 Perpignan 1981 (kun P.P. en ds) 

47 Draveil 1981 


La abundo da variaĵoj ĉirkaŭ la maŝinstampo Perpignan konfuzis unuamo- 
mente la redaktoron, kiu levis senhelpe la manojn. Estis nia amiko Amoroux, kiu 
montris la ĝustan vojon kaj li skribis: 

”En la aŭgusta numero (1981) de "Messages”, oficiala franca poŝtista revuo 
estas dirite, ke, principe, asterisko anstataŭ horindiko en francaj rondaj stampoj 
akompanantaj mekanikan varbtekston estis, dekomence, oficeja sed nun ĝe- 
neraligita uzo por poŝtaĵoj enpoŝtigitaj antaŭ la 24a horo sed post la kolektado 
de enpoŝtigitaj poŝta-foj la koncernan tagon. 

Unuvorte temas pri poŝtnuligo de Poŝtaĵoj, kiuj tamen forvojaĝos nur la sekvan 
tagon. 

Sekve de tio ŝajnas al mi, ke vi devas katalogi la francajn varbstampojn konsi- 
derante nur la situon kaj tipan prezenton de la ronda datstampo. La tipa 
datstampo havu iun katalognumeron kaj la ceteraj tipoj de la datstampo, inklu- 
zive la P.P., havu iun subnumeron en la koncerna numero. 


Pri variaĵoj (manko de iuj eroj, renversoj ktp . . .) vi resendu al koncerna 
piednoto”. 

Do, mi nun denove relative klare povas superrigardi la aferon de la francaj 
E-stampoj. Kompreneble por ni E-filatelistoj ne tiom gravas la datstampo en 
maŝinstampo, sed ĝuste la tekstoparto en la maŝinstampo. Sed tion ni ne levu al 
problemo. Grave estas, ke ni en nia informilo pritraktu ĉiujn detalojn ĉirkaŭ 
stampo, post 50 jaroj niaj posteuloj ne plu kapablus bone solvi iujn eksternor- 
majn aperaĵojn. Certe iuj numeroj de nia informilo transvivos, kaj eblas konsulti 
nian informilon, kiu, kvankam sufiĉe mankohava, tamen kapablas transdoni 
utilajn informojn. 




Internationciles 
Esperanlo Messetreffen 
Leipzig, 12.-14. 3. 1982 





Rumanaj Esperantostampoj 

Estis nia hungara amiko Stefano Fekete el Budapesto, kiu fine de la jaro 1981 
afable disponigis al la redaktoro fotokopiojn pri la pasintjare aperintaj en 
Rumanio poŝtostampoj. El tiuj kopioj ni ĉerpis sube priskribitajn faktojn. 

La stampoj aperis okaze de ”La IV-a tutlanda Esperantologia renkontiĝo” en 
Timisoara (18-20.9.1981). Iniciatis ilin, kaj ankaŭ memorigan koverton la filatela 
klubo de la universitato en Timisoara, kiu ŝajne ankaŭ organizis ekspozicion pri 
Esperanto en la universitato. Certe niaj estimataj klubanoj en Rumanio ankoraŭ 
sendos detalojn pri la afero. 

R 1 estas maŝinstampo kun dekstra tekstoparto, kiu portas la tekston: 
a IVa INTILNIRE REPUBLICANA de Esperantologie 
TIMISOARA 18-20.9.1981 

La tekstoparto montras plie malfermitan libron kaj E-stelon. La mezuro de la tp: 
53x23. La teksto en la datstampo (ds) havas nekutiman pozicion, ĝi kuŝas 
kvazau sur maldekstra ŝultro. La dato en mia kopio: 19098122 kaj la indiko pri la 
loko: OF. TIMISOARA TRANZIT 

R 2 same estas ms kun dekstra tp kiu tekstas: 

Vizitati EXPOZITIA TEMATICA Esperanto 
UNIVERSITATEA TIMISOARA 14-20.9.1981 

La tp plie montras konturon de pm, malfermitan libron kaj E-stelon. La mezuro 
estas la sama kiel ĉe R 1 kaj ankaŭ la pozicio de la teksto estas la sama. La 
indiko pri la ekspeda poŝtejo diras: 1909 TIMISOARA OF. Tranzit. La dato: 
19098122. Interese estus scii ĉu la cifero antaŭ loko estas poŝtkoda aŭ data ĉar 
ambaŭ estas identaj. 

R 3 estas nuliga memoriga poŝta stampo kun diametro de 42 mm. En !a stampo 
aperas granda E-stelo kaj, verŝajne, bildo pri la universitato kie okazis ”A 
IV-A INTILNIRE REPUBLICANA de ESPERANTOLOGIE”. La dato sur mia 
fotokopio: 19.9.1981 kaj la urbo: TIMISOARA. 

Gratulon al niaj geamikoj en Rumanio! 

Kiu povos helpi min komplatigi la kolektojn de la publikaĵoj, FILATELISTA ADRESARO, 
TUTMONDA KOLEKTANTO, LA ESPERANTA KOLEKTANTO, k.t.p., per vendo aŭ inter- 
ŝanĝo de mankantaj numeroj?. 

- Sro. Ramon Molera - Sta. Joaguina no 13 - Moiĉi (Barcelona) - Hispanio. 

ESPERANTO LINGVO DEPACO KAJ AMIKECO 

EKSPOZICIO, BUDAPEST 
II.-I6. 12. 1981. 

